**Kúpna zmluva**

uzatvorená podľa ustanovení **§ 409 a nasl. zákona č. 513/1991 Z. z. Obchodný zákonník** v znení neskorších predpisov

(ďalej len *“zmluva“)*

medzi nasledovnými zmluvnými stranami:

* 1. **Kupujúci:**

Názov:

Sídlo:

Štatutárny orgán:

IČO:

DIČ:

Bankové spojenie :

IBAN:

Tel./e-mail:

(ďalej len „kupujúci“)

a

* 1. **Predávajúci:**

Názov (obchodné meno):

Sídlo:

Prevádzka:

Štatutárny orgán:

IČO:

DIČ:

Bankové spojenie:

IBAN:

Tel./e-mail:

(ďalej len *„predávajúci“*) (spolu aj ako *„zmluvné strany“*)

(Predmetnú zmluvu bude s víťazným uchádzačom podpisovať každá organizácia v zriaďovateľskej pôsobnosti Banskobystrického samosprávneho kraja samostatne, a to za svoje odberné miesta s údajmi frekvencie dodávok v zmysle prílohy č. 3 Výzvy\_Frekvencie dodávok podľa jednotlivých organizácií).

**Preambula**

Táto zmluva sa uzatvára ako výsledok verejného obstarávania vyhláseného prostredníctvom výzvy v súlade s § 58-61 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov v rámci zriadeného dynamického nákupného systému s názvom: **Dodávanie čerstvých potravín najvyššej akosti s uplatnením sociálneho aspektu.** Predávajúcim môže byť výlučne registrovaný integračný sociálny podnik v zmysle ustanovenípodľa zákona č. 112/2018 Z.z. o sociálnej ekonomike a sociálnych podnikoch a o zmene a doplnení niektorých zákonov v aktuálnom znení.

**Článok I.**

**Predmet zmluvy**

1. Predmetom tejto zmluvy je záväzok predávajúceho dodať kupujúcemu na základe jeho osobitnej objednávky na dodanie tovaru: „**zemiaky neskoré**“ ponúkaného predávajúcim, ktorý je bližšie špecifikovaný v Prílohe č. 1 tejto zmluvy (ďalej len „**potraviny**“ alebo „**tovar**“) a previesť na kupujúceho vlastnícke právo k potravinám a záväzok kupujúceho prevziať potraviny dodané na základe osobitnej objednávky do svojho vlastníctva a zaplatiť predávajúcemu dojednanú kúpnu cenu, a to všetko za podmienok uvedených v tejto Zmluve (ďalej len „**predmet zmluvy**“).
2. S ohľadom na skutočnosť, že hlavným cieľom integračných sociálnych podnikov je podpora a rozvoj poľnohospodárstva a sociálnej ekonomiky, tovar/potraviny musí/musia spĺňať podmienku prvovýroby, a teda:

* v prípade ovocia a zeleniny – pestovanie a zber u predávajúceho alebo odpredaj od farmárov

**Článok II.**

**Dodacie podmienky**

1. Predávajúci sa zaväzuje dodávať tovar, a to .......krát v kalendárnom týždni do odberného miesta: .......................... - kupujúceho v príslušnej kvalite, množstve a čase podľa potrieb kupujúceho a zabezpečiť pre kupujúceho distribučné služby. Distribučné služby sa uskutočňujú v súlade s platnými všeobecne záväznými predpismi a v kvalite podľa technických podmienok prevozu potravín v súlade s Potravinovým kódexom. **Objednávka bude zadaná** kupujúcim písomne alebo e-milom u predávajúceho **v pracovných dňoch najneskôr do 15.00 hod.** a predávajúci sa zaväzuje potvrdiť prijatie objednávky písomne, príp. e-mailom a zároveň sa zaväzuje dodať potraviny bezodkladne, podľa požiadavky kupujúceho určenej v objednávke.
2. Dodávka potravín zo strany predávajúceho podľa tejto zmluvy je splnená prevzatím dodávky a podpísaním dodacieho listu zo strany kupujúceho.
3. Kontaktnou osobou kupujúceho je: p. .................................................., email:..................................t.č....................
4. Kontaktnou osobou predávajúceho je: ................................................., email:........................................., t.č......................................
5. Kupujúci je zodpovedný za riadne prebratie a fyzickú kontrolu tovaru - potravín dodaných predávajúcim v súlade s touto zmluvou. Fyzická kontrola potravín sa týka najmä: overenia nepoškodenia obalu tovaru, záručnej doby tovaru, označenia tovaru v súlade s platnou legislatívou, súladu sortimentu dodaného tovaru s objednávkou tovaru, množstva tovaru, pachových a vzhľadových vlastností tovaru. Po fyzickej kontrole dodaného tovaru kupujúci potvrdí prevzatie tovaru na dodacom liste.
6. V prípade, že na základe fyzickej kontroly pri dodaní tovaru kupujúci zistí nezrovnalosti, chyby a závady tovaru, resp. jeho nesúlad s objednávkou, tovar nepreberie a vystaví protokol o zistení nezrovnalostí. **Predávajúci je povinný na vlastné náklady dodať obratom požadovaný tovar, prípadne oznámiť kupujúcemu najneskôr do nasledujúceho dňa neschopnosť dodať tovar.** **Reklamáciu technických podmienok dodávky potravín uplatní kupujúci písomnou formou u predávajúceho najneskôr do 30 dní odo dňa dodania reklamovaného tovaru.** Reklamácia má odkladný účinok na splatnosť faktúry. Predávajúci je povinný reklamáciu prešetriť a najneskôr do 15 dní odo dňa obdržania reklamácie písomne oznámiť kupujúcemu, ktorý podal reklamáciu, výsledok šetrenia. Ak bola reklamácia oprávnená, je predávajúci povinný okamžite zjednať nápravu.
7. Kupujúci je povinný umožniť predávajúcemu prístup k miestam dodania za účelom dodania tovaru objednaného kupujúcim na základe tejto zmluvy.
8. Ak kupujúci zistí, že dopravné prostriedky, ktorými sa zabezpečuje preprava tovaru alebo jeho podstatná chladiaca časť zariadenia je poškodená, nefunkčná alebo nespĺňa hygienické predpisy HACCP vyzve predávajúceho na jeho opravu resp. výmenu. V prípade, ak daná porucha mala vplyv na kvalitu dodávky potravín, postupuje sa podľa ods. 4.6. tohto článku zmluvy.
9. Ak predávajúci bude mať vedomosť o skutočnosti, že nebude v budúcnosti schopný plniť si povinnosti vyplývajúce mu z tejto zmluvy, je povinný oznámiť túto skutočnosť kupujúcemu najneskôr 10 dní pred predpokladanou stratou schopnosti plniť povinnosti vyplývajúce z tejto zmluvy na emailovú adresu: [lucia.valent@dobrykraj.sk](mailto:lucia.valent@dobrykraj.sk) . V prípade nesplnenia si tejto oznamovacej povinnosti má kupujúci právo účtovať zmluvnú pokutu v zmysle tejto zmluvy ako aj si uplatniť náhradu škody podľa tejto zmluvy. Nesplnenie tejto povinnosti zakladá právo kupujúceho odstúpiť od tejto zmluvy.
10. Kupujúci deklaruje, že ak nenastanú nepredvídané okolnosti, ktoré mu objektívne znemožnia realizovať odber tovaru, najmä nie však výlučne vo vzťahu k vis major okolnostiam, tak bude odoberať minimálne 70% a maximálne 130% objednaného množstva tovaru uvedeného Prílohe č. 1 zmluvy. Predávajúci nie je oprávnený pri nedodržaní týchto minimálnych a maximálnych množstiev účtovať za neodobratie alebo prekročenie množstva odobratých tovarov ceny vyššie ako boli stanovené na základe výsledkov verejného obstarávania, ani nemá právo si za to uplatňovať iné sankcie a pokuty za neodobratie minimálneho alebo prekročenie maximálneho množstva objednaných tovarov ani požadovať od kupujúceho z tohto dôvodu akúkoľvek náhradu škody.

**Článok III.**

**Cena a platobné podmienky**

1. Cena bola stanovená dohodou zmluvných strán v súlade s výsledkom verejného obstarávania.
2. Jednotkové ceny za jednotlivé druhy potravín sú uvedené v Prílohe č. 1 zmluvy, ktorá tvorí neoddeliteľnú súčasť tejto zmluvy. Jednotkové ceny za jednotlivé druhy potravín sú nemenné a platné počas celej doby trvania zmluvy, okrem prípadov vyslovene uvedených v tejto zmluve.
3. Celková cena predmetu kúpy v zmysle Prílohy č.1 je stanovená vo výške: ............................................

EUR s DPH (slovom .......................... )

* ..............................................................EUR bez DPH
* ..............................................................DPH EUR

1. Cena jednotlivých druhov potravín je pre kupujúceho konečná a zahŕňa v sebe daň z pridanej hodnoty, dopravné náklady vrátane vyloženia potravín, cla a balného a pod..
2. Kupujúci neposkytuje preddavok alebo zálohu na plnenie zmluvy.
3. Kupujúci uhradí cenu za dodanie potravín / tovaru prevodným príkazom prostredníctvom finančného ústavu na základe vystavenej faktúry predávajúcim na číslo účtu v nej uvedené. Každá faktúra musí spĺňať náležitosti daňového dokladu v zmysle § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať predpísané náležitosti daňového dokladu, resp. budú v nej uvedené nesprávne alebo neúplné údaje, je kupujúci oprávnený túto faktúru vrátiť predávajúcemu na doplnenie/opravu. V takomto prípade nová lehota splatnosti faktúry začne plynúť až doručením opravenej, resp. doplnenej faktúry kupujúcemu.
4. Predávajúci bude vystavené faktúry doručovať kupujúcemu spolu s dodanými potravinami na základe tejto zmluvy, alebo poštou – doporučenou poštovou zásielkou.
5. Lehota splatnosti faktúry je najmenej 30 dní odo dňa doručenia faktúry kupujúcemu. Za uhradenú sa faktúra považuje v momente odpísania platby z bankového účtu kupujúceho.
6. Zmluvné strany sa dohodli, že v prípade zmeny cien porovnateľných tovarov na trhu registrovaných sociálnych podnikov smerom k ich zníženiu oproti cenám tovaru upravených touto zmluvou si zmluvné strany dohodli nasledovný spôsob zisťovania cien:
7. kupujúci predloží predávajúcemu minimálne tri cenové ponuky na identické alebo ekvivalentné tovary, ktoré musia obsahovať označenie výrobcu (príp. dodávateľa) tovarov, obchodný názov tovaru, zloženie tovaru jeho sídlo, identifikačné číslo a cenu, za ktorú tovar ponúka;
8. pokiaľ všetky cenové ponuky na identické alebo zastupiteľné tovary sú nižšie ako ceny tovaru

dojednané touto zmluvou, je predávajúci povinný znížiť kúpnu cenu tovaru a vyrovnať ju s cenovou úrovňou rovnajúcou sa priemeru medzi uvedenými tromi najnižšími cenami zistenými na trhu, čo si bezodkladne zmluvné strany upravia aj dodatkom k tejto zmluve. V prípade, že sa tak nestane, a predávajúci nezníži kúpnu cenu tovaru a neuzavrie s kupujúcim náležitý dodatok k tejto zmluve, kupujúci je oprávnený okamžite odstúpiť od tejto zmluvy, a to minimálne v časti tovaru, ktorého kúpnu cenu bol predávajúci v zmysle tohto ustanovenia zmluvy povinný znížiť.

1. Zmluvné strany sa dohodli, že zisťovanie cien podľa ods. 5.10. tohto čl. zmluvy je oprávnený vykonávať kupujúci v rozsahu najmenej 1 krát za 3 mesiace počas účinnosti tejto zmluvy.
2. Kupujúci na základe zisťovania cien tovaru oznámi predávajúcemu skutočnosti preukazujúce opodstatnenosť zníženia kúpnej ceny za tovar. Predávajúci je v takom prípade povinný pri najbližšej opakujúcej sa dodávke tovaru od doručenia predmetného písomného oznámenia znížiť cenu tovaru na kupujúcim požadovanú cenovú úroveň a aktualizovať prílohu č. 1 tejto zmluvy formou dodatku k tejto zmluve,
3. Zmluvné strany sa dohodli, že obdobím, za ktoré sa ceny podľa tohto čl. zmluvy porovnávajú, je obdobie troch mesiacov bezprostredne predchádzajúcich ostatnej zmene ceny podľa tejto zmluvy.
4. Nezníženie ceny za tovar v zmysle tohto článku zmluvy bude považovať za podstatné porušenie zmluvných podmienok.

**Článok IV.**

**Doba trvania zmluvy a zánik zmluvy**

1. Zmluva sa uzatvára **na dobu určitú, a to na odo dňa nadobudnutia jej účinnosti do 30.06.2022 alebo do vyčerpania finančného limitu** uvedeného v čl. III. ods. 3. tejto zmluvy, podľa toho, ktorá skutočnosť nastane skôr.
2. Táto zmluva zaniká uplynutím doby, na ktorú bola uzavretá alebo vyčerpaním celkového finančného limitu uvedeného v čl. III ods. 3. tejto zmluvy.
3. Túto zmluvu je možné ukončiť písomnou dohodou zmluvných strán alebo odstúpením niektorej zmluvnej strany z dôvodov definovaných touto zmluvou.
4. Kupujúci je oprávnený odstúpiť od tejto zmluvy z dôvodov uvedených v tejto zmluve alebo príslušnom platnom právnom predpise, resp. aj z dôvodov podstatného porušenia zmluvných záväzkov predávajúcim.
5. Predávajúci nie je oprávnený odstúpiť od tejto zmluvy okrem prípadov vyslovene uvedených v tejto zmluve.
6. Odstúpenie od zmluvy nadobudne účinnosť dňom, kedy písomný prejav vôle zmluvnej strany, ktorý obsahuje oznámenie o odstúpení od zmluvy, bude doručený druhej zmluvnej strane (spoločne alebo samostatne). V prípade pochybností o dátume doručenia sa má za to, že oznámenie bolo doručené 3. deň po jeho odoslaní.
7. Za podstatné porušenie zmluvného záväzku sa považujú nasledovné skutočnosti:
8. nesplnenie akejkoľvek povinnosti predávajúceho uvedenej v tejto zmluve,
9. nedodržanie cien potravín podľa tejto zmluvy,
10. 2 x za mesiac reklamácia na kvalitu dodaného tovaru, čerstvosť, rozdiely v dodanom množstve potravín prípadne krátenie objednávky – kupujúci vystaví reklamačný list (fotka, množstvo, podpis, spôsob vybavenia), ktorý odošle na emailovú adresu predávajúceho uvedenú v článku I v bode 1.2. tejto kúpnej zmluvy (ďalej len „email“),
11. 3 x za mesiac omeškanie závozov/dodávky tovaru o viac ako hodinu – kupujúci pri meškaní závozu/dodávky informuje predávajúceho o tejto skutočnosti prostredníctvom e-mailu,
12. 2 x dodanie iného tovaru ako toho, ktorý je v uvedený v prílohe č. 1 zmluvy - Špecifikácia položiek – kupujúci informuje predávajúceho o tejto skutočnosti prostredníctvom e-mailu, kde uvedie názov tovaru, ktorý bol objednaný/názov tovaru, ktorý bol skutočne dodaný. V prípade, že tovar nesplní ani minimálne požiadavky uvedené v prílohe č. 1 zmluvy - Špecifikácia položiek, bude táto skutočnosť doplnená vystavenou reklamáciou. Za dodanie iného tovaru sa považuje aj tovar, ktorý nepochádza z prvovýroby, resp. od predávajúceho ako farmára, resp. odpredajom od farmárov (ale napr. z reťazcov a pod.);
13. 2 x zistenie nedostatkov v produktoch od RÚVZ

V prípade, že predávajúci pri spracovaní objednávky tovaru zistí, že objednaný tovar nie je schopný zabezpečiť, je povinný bezodkladne informovať kupujúceho o tejto skutočnosti prostredníctvom e-mailu a navrhnúť predávajúcemu náhradu tovaru, ktorá však musí spĺňať všetky minimálne požadované parametre obsiahnuté v prílohe č. 1 zmluvy - Špecifikácia položiek - a zároveň musí spĺňať požiadavku prvovýroby, resp. odpredaja od farmárov. Kupujúci vyhodnotí navrhnutú zmenu tovaru a vyjadrí súhlas/nesúhlas s navrhnutou alternatívou.

1. predávajúci podal na seba návrh na vyhlásenie konkurzu;
2. bol podaný návrh na vyhlásenie konkurzu voči predávajúcemu treťou osobou, pričom predávajúci je platobne neschopný, alebo je v situácii, ktorá odôvodňuje začatie konkurzného konania,
3. bol na majetok predávajúceho vyhlásený konkurz, alebo bol návrh na vyhlásenie konkurzu zamietnutý pre nedostatok majetku,
4. predávajúci vstúpil do likvidácie alebo bola naňho zriadená nútená správa.

Pri odstúpení od zmluvy zostávajú zachované z nej vyplývajúce práva a povinnosti zmluvných strán do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od zmluvy.

**Článok V.**

**Zodpovednosť za vady a záruka**

1. Predávajúci sa zaväzuje kupujúcemu dodať potraviny v množstve, akosti, druhu a kvalite v súlade s touto zmluvou a objednávkou kupujúceho.
2. Nebezpečenstvo škody na potravinách prechádza na kupujúceho len momentom prevzatia potravín od predávajúceho.
3. Dodané potraviny nesmú mať v čase ich odovzdania kupujúcemu vyčerpanú viac ako 1/3 (jednu tretinu) ich exspiračnej lehoty (t.j. dátum ich minimálnej trvanlivosti resp. dátum spotreby). V prípade, že predávajúci dodá kupujúcemu potraviny s vyčerpanou exspiračnou lehotou o viac ako 1/3 (jednu tretinu) jej dĺžky, je kupujúci oprávnený vrátiť takéto potraviny späť predávajúcemu na náklady predávajúceho, kupujúci nie je povinný predávajúcemu zaplatiť za takéto potraviny a zároveň kupujúci oznámi predávajúcemu, či trvá na dodaní objednaných potravín.
4. V prípade, že kupujúci trvá na dodaní objednaných potravín, predávajúci je povinný takého potraviny bezodkladne, najneskôr do 24 hodín od oznámenia o neprebratí tovaru, nahradiť potravinami spĺňajúcimi požiadavky kupujúceho, v rovnakom množstve a druhu podľa vystavenej objednávky.
5. Predávajúci poskytuje na potraviny záruku na akosť v dĺžke ich minimálnej trvanlivosti, resp. dátumu spotreby. Zárukou na akosť sa rozumie záväzok predávajúceho, že potraviny budú po dobu záruky spôsobilé na použitie na dohodnutý, inak obvyklý účel a zachovajú si dohodnuté alebo inak obvyklé vlastnosti. Účinky prevzatia tohto záväzku má aj vyznačenie záručnej doby, alebo doby trvanlivosti alebo použiteľnosti dodaných potravín na ich obale.

**Článok VI.**

**Zmluvné pokuty a sankcie**

1. V prípade, ak predávajúci poruší podmienky stanovené v tejto zmluve, je kupujúci oprávnený účtovať mu zmluvnú pokutu vo výške 150 EUR (slovom: jedenstopäťdesiat eur) za každé porušenie. Uhradením zmluvnej pokuty nezaniká nárok kupujúceho na náhradu škody vzniknutej v dôsledku konania / nekonania predávajúceho a to vo výške preukázanej škody a taktiež nezaniká v takom prípade ani nárok kupujúceho na odstúpenie od zmluvy.
2. Predávajúci poskytne kupujúcemu zľavu formou odpočítanej hodnoty zmluvnej pokuty v preukázanej výške vo faktúre za príslušný mesiac, kedy došlo k porušeniu a ktorá bude osobitne vyznačená ako odpočítaná položka. Dôkazné bremeno vo veci plynulosti dodávky tovaru na základe tejto zmluvy je na strane predávajúceho.
3. V prípade vzniku niektorého z dôvodov na odstúpenie od zmluvy, uvedených v čl. IV ods. 7 písm. a), b) alebo c) a e) zmluvy je okrem odstúpenia od zmluvy, predávajúci povinný zaplatiť kupujúcemu zmluvnú pokutu vo výške 25% z celkovej maximálnej zmluvnej ceny podľa čl. III. ods. 3. zmluvy.
4. V prípade, že kupujúci neuhradí predávajúcemu faktúru v stanovenej lehote, dostáva sa do omeškania a je povinný zaplatiť predávajúcemu úrok z omeškania v príslušnej výške vyjadrenej všeobecne záväzným právnym predpisom.

**Článok VII.**

**Spoločné a záverečné ustanovenia**

1. Táto zmluva nadobúda platnosť dňom podpisu zmluvných strán a účinnosť dňom nasledujúcim po dni jej zverejnenia v súlade s § 5a ods. 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v spojení s § 47a Občianskeho zákonníka.
2. Zmluvné strany vyhlasujú, že v čase uzavretia zmluvy im nie sú známe žiadne okolnosti, ktoré by bránili alebo vylučovali uzavretie tejto zmluvy, resp. ktoré by mohli byť vážnou prekážkou k plneniu predmetu zmluvy.
3. Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy.
4. Právne vzťahy zmluvou výslovne neupravené sa riadia ustanoveniami zákona č. 513/1964 Zb. Obchodný zákonník v znení neskorších predpisov a ostatnými platnými právnymi predpismi Slovenskej republiky.
5. Zmluva môže byť doplnená alebo zmenená len písomnými číslovanými dodatkami k zmluve, podpísanými obidvoma zmluvnými stranami.
6. Akékoľvek ustanovenie tejto zmluvy, ktoré je neplatné, nezákonné alebo nevynútiteľné podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a čo najlepšie zodpovedá jeho pôvodne zamýšľanému účelu.
7. Pokiaľ nie je v tejto zmluve uvedené inak, všetky písomnosti musia byť doručované na adresy zmluvných strán uvedené v záhlaví tejto zmluvy alebo na iné adresy, ktoré si zmluvné strany vopred preukázateľne oznámia. Písomnosť sa považuje za doručenú za nasledovných podmienok:
8. v prípade osobného doručovania odovzdaním písomnosti oprávnenej osobe alebo inej osobe oprávnenej prijímať písomnosti za túto zmluvnú stranu a podpisom takej osoby na doručenke alebo kópii doručovanej písomnosti, alebo odmietnutím prevzatia písomnosti takou osobou;
9. v prípade doručovania prostredníctvom Slovenskej pošty, a.s. alebo kuriérnej služby doručením na adresu zmluvnej strany, a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke, najneskôr však uplynutím 3. dňa nasledujúceho po dni podania zásielky na prepravu, a to bez ohľadu na úspešnosť doručenia a bez ohľadu na to, či sa druhá zmluvná strana s písomnosťou oboznámila alebo nie.
10. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
11. Predávajúci sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „ZRPVS“). Predávajúci sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 ZRPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo ZRPVS. Predávajúci je povinný na požiadanie kupujúceho predložiť všetky zmluvy so subdodávateľmi. Porušenie ktorejkoľvek z povinností predávajúceho podľa tohto odseku tohto článku zmluvy je jej podstatným porušením a zakladá právo kupujúceho na odstúpenie od tejto zmluvy s právnymi účinkami ukončenia zmluvy ex tunc a/alebo právo kupujúceho požadovať zaplatenie zmluvnej pokuty vo výške maximálnej zmluvnej ceny (podľa ods. 5.3 článku IV. tejto zmluvy). Zaplatením zmluvnej pokuty nie je dotknuté právo kupujúceho požadovať od predávajúceho náhradu škody, ktorá nesplnením vyššie uvedených povinností predávajúceho vznikne kupujúcemu.
12. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
13. Akúkoľvek zmenu adresy na doručovanie, ako aj ostatných údajov (napr. číslo účtu, e-mailovej adresy) je zmluvná strana, u ktorej k zmene došlo, povinná bezodkladne písomne oznámiť druhej zmluvnej strane spolu s uvedením nového kontaktného údaju, najmä novej adresy pre doručovanie, nového čísla účtu, prípadne novej e-mailovej adresy.
14. Neoddeliteľnou súčasťou tejto zmluvy je: Príloha č. 1 – Špecifikácia cien potravín/tovaru a ich/jeho jednotlivých položiek.
15. Zmluva je vyhotovená v štyroch rovnopisoch, každá zmluvná strana obdrží po dvoch vyhotoveniach s platnosťou originálu.
16. Zmluvné strany prehlasujú, že túto zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, čo potvrdzujú vlastnoručnými podpismi.

Dňa....................... V.............................................. Dňa....................... V..............................................

Predávajúci: Kupujúci:

................................................. .................................................

**Neoddeliteľná príloha tejto zmluvy je :**

**Príloha č.1** – Katalóg s cenami merných jednotiek (vyplnená pri predkladaní ponuky)

**Príloha č. 2** – Zoznam subdodávateľov